Document ID: /roh_data/filtered/fineweb-2-filterrobots_roh.jsonl.gz/39733

Panel
Panel da retschertga
Allegra
Nus essan premurads d’optimar da cuntin nossa purschida e qualitad dal program. Gidai er Vus a meglierar nossa purschida ed inditgai Voss’opiniun pertutgant cuntentientscha, aspectativas euv. al program da RTR.
Cun participar al panel RTR faschais Vus part d’ina gruppa da persunas da radund 800 che è pronta da participar regularmain ad ina retschertga specifica da RTR. Gugent envidain nus Vus quatter enfin maximal tschintg giadas a l’onn, per ina curta, enquista anonima davart ils temas radio, tv ed online.
Exempels da las ultimas retschertgas:
- program d’uffants
- moderaziun dubla la damaun
- sil punct
- euv.
Vus na s’obligais betg per ina participaziun regulara. Vus pudais mintga giada decider da nov, sche Vus vulais participar a la retschertga u betg. Tut Vossas respostas vegnan tractadas da moda confidenziala.
Grazia fitg per Vossa confidenza e per gidar nus d’optimar adina puspè nossa purschida da program. Voss’opiniun quinta.
Per participar al panel supplitgain nus Vus d’emplenir il formular qua sut. Gugent vegnin nus alura a contactar Vus.
Cordial engraziament.